b'\n_START_ARTICLE_\nBogdan Der\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo maturi v Ljubljani je leta 1904 diplomiral na medicinski fakulteti v Gradcu in nato v Ljubljani opravil specializacijo pri kirurgu Edu \xc5\xa0lajmerju ter nato kot volonter od\xc5\xa1el \xc5\xa1e na pediatri\xc4\x8dno specializacijo na Dunaj in Gradec. Leta 1907 se je vrnil v Ljubljano kot prvi slovenski specialist pediater._NEWLINE_Njegovo delovanje je razvr\xc5\xa1\xc4\x8deno na tri obdobja. Od 1907 do prevzema vodstva Otro\xc5\xa1ke bolni\xc5\xa1nice v Ljubljani je imel zasebno prakso. Leta 1919 je bil imenovan za predstojnika Otro\xc5\xa1ke bolni\xc5\xa1nice v Ljubljani. V njenem okviru je 1933 osnoval posvetovalnico za matere z dojen\xc4\x8dki. Bolni\xc5\xa1nico je reorganiziral saj je najbolj\xc5\xa1o skrb za otroke videl v zdru\xc5\xbeeni pediatriji v kateri bi bili oddelki za vse otro\xc5\xa1ke bolezni. V tretje obdobje pa sodi njegovo delovanje po 2. svet. vojni, ko je postala otro\xc5\xa1ka bolni\xc5\xa1nica osnova pediatri\xc4\x8dne klinike. Der\xc4\x8d je kot prvi redni profesor pediatrije na popolni Medicinski fakulteti v Ljubljani postal 31. junija 1945 njen prestojnik in jo vodil do upokojitve 1947._NEWLINE_Der\xc4\x8deva strokovna prizadevanja so bila usmerjena predvsem v pravilno prehrano novorojen\xc4\x8dkov in dojen\xc4\x8dkov. Objavil je ve\xc4\x8d \xc4\x8dlankov in zdravstvenovzgojnih prispevkov, ter napisal knjigo Dojen\xc4\x8dek, njega negovanje in prehrana (COBISS)'